Document ID: /roh_data/filtered/Billingualer_Corpus_interleaved-de-rm.jsonl.gz/1797

This is a text translated from German to Rumantsch Grischun.
Startschuss zur Qualitätsoffensive für den Bündner Tourismus

Das Amt für Wirtschaft und Tourismus des Kantons Graubünden lanciert als weiteren Schritt der Bündner Tourismusreform eine Qualitätsoffensive zur Sicherung und Förderung der Qualität. Ziel ist es, die gesamte Dienstleistungskette im Tourismus aus Sicht des Kunden mit einer übergeordneten Qualitätsstrategie zu stärken.

Seit dem Start des Reformprojektes "Wettbewerbsfähige Strukturen und Aufgabenteilung im Bündner Tourismus" im Jahr 2006 durch Regierungsrat Hansjörg Trachsel hat sich auf der touristischen Landkarte des Kantons Vieles bewegt. Mit verschiedenen Teilprojekten wird die eigentliche Destinationsbildung abgestützt und langfristig gesichert. Die Förderung der Dienstleistungsqualität ist das neuste Teilprojekt der Bündner Tourismusreform.

Flankierende Teilprojekte

Die Tourismuswirtschaft ist ein wichtiges Standbein im Kanton Graubünden. Das Reformprojekt hat zum Ziel, neue Gäste für Graubünden zu gewinnen und Arbeitsplätze zu sichern. Diverse Teilprojekte, wie zum Beispiel die elektronische Tourismusplattform, die Förderung des Natur- und kulturnahen Tourismus, Führungs- und Monitoringsysteme bei Destinationen oder eine neue Tourismusfinanzierung für Graubünden sollen dieses Ziel nachhaltig unterstützen.

Ziel der Qualitätsoffensive Graubünden

In einem Hochpreisland wie der Schweiz ist die Qualität von Produkten und Dienstleistungen von entscheidender Bedeutung. Um Kundenbedürfnisse optimal zu befriedigen, sind hochwertige Angebote erforderlich, eine Billig-Strategie ist keine Alternative für den Bündner Tourismus. Wettbewerbsfähige Tourismusregionen müssen die Bedürfnisse des Gastes über alle Anbieter hinweg erfüllen. Was bei Industrieunternehmen zur Selbstverständlichkeit gehört, soll auch im Bündner Tourismus zum Standard werden: eine hohe Qualität entlang der gesamten Dienstleistungskette schafft Kundenzufriedenheit und zufriedene Gäste kommen wieder. Mit einer gezielten Qualitätssicherungsstrategie soll diese Philosophie gestärkt und gefördert werden. Ein übergeordnetes Qualitätsmanagementsystem, das verschiedene Leistungsträger aber auch Gemeinden und die Bevölkerung einbezieht, soll bestmöglichste Voraussetzungen dafür schaffen. Im Zentrum steht die Verbesserung der Dienstleistungsqualität in Destinationen, bei einzelnen Angeboten und Unternehmen. Die Qualitätsoffensive wird auf bewährten Modellen, Zertifizierungen und Qualität-Standards basieren und keine neuen Systeme und Labels entwickeln.

Nächste Schritte

Das Teilprojekt "Qualitätsoffensive Graubünden" wird in zwei Phasen durchgeführt. In einer ersten Phase wird ein Konzept für eine kantonale Qualitätssicherungsstrategie erarbeitet. Unter Einbezug einer Begleitgruppe sollen bis Ende 2010 die Grundlagen vorliegen. Darunter sind nebst einer gemeinsamen Qualitätsphilosophie und -strategie auch Qualitätsindikatoren und Massnahmenempfehlungen zu verstehen. Unterstützt wird das Amt für Wirtschaft und Tourismus von dem Institut für Tourismus- und Freizeitforschung der HTW Chur (Prof. Dr. Philipp Boksberger), dem Forschungsinstitut für Freizeit und Tourismus der Universität Bern (Prof. Dr. Hansruedi Müller) und der tune management & training AG aus Muri bei Bern (Dr. Rolf Widmer). In einer zweiten Phase sollen dann die erarbeiteten Massnahmen gezielt umgesetzt werden.

Auskunftspersonen:

- Eugen Arpagaus, Amtsleiter, Amt für Wirtschaft und Tourismus Graubünden, Tel. 081 257 23 77, 079 256 93 94

- Michael Caflisch, Leiter Tourismusentwicklung, Amt für Wirtschaft und Tourismus, Tel. 081 257 23 73

Gremium: Amt für Wirtschaft und Tourismus

Quelle: dt Amt für Wirtschaft und Tourismus

07.06.2010
Culp da partenza da l'offensiva da qualitad per il turissem grischun

Sco ulteriur pass da la refurma dal turissem grischun lantscha l'uffizi per economia e turissem dal chantun Grischun in'offensiva da qualitad per segirar e per promover la qualitad. La finamira è da rinforzar – or da vista dal client – l'entira chadaina da servetschs en il turissem cun ina strategia da qualitad surordinada.

Dapi ch'il cusseglier guvernativ Hansjörg Trachsel ha lantschà il project da refurma "Structuras cumpetitivas e repartiziun da las incumbensas en il turissem grischun" l'onn 2006, èsi capità bler en il turissem dal Grischun. La furmaziun da destinaziuns regiunalas sco tala vegn garantida a lunga vista sin basa da differents projects parzials. La promoziun da la qualitad da servetschs è il project parzial il pli nov da la refurma dal turissem grischun.

Projects parzials accumpagnants

L'economia da turissem è ina pitga impurtanta en il chantun Grischun. Il project da refurma ha la finamira da gudagnar novs giasts per il Grischun e da segirar plazzas da lavur. Divers projects parzials, sco per exempel la plattafurma turistica electronica, la promoziun d'in turissem che s'accorda cun la natira e cun la cultura, sistems da direcziun e da monitoring tar destinaziuns u ina nova finanziaziun dal turissem per il Grischun, duain sustegnair questa finamira en moda durabla.

Finamira da l'offensiva da qualitad dal Grischun

En in pajais cun auts pretschs sco la Svizra è la qualitad da products e da servetschs d'impurtanza decisiva. Per pudair satisfar optimalmain als basegns da las clientas e dals clients èn necessarias purschidas da gronda qualitad. Ina strategia da bunmartgà n'è nagina alternativa per il turissem grischun. Regiuns turisticas cumpetitivas ston ademplir ils basegns dal giast meglier che tut ils auters purschiders. Quai che sa chapescha da sasez tar las interpresas industrialas, duai er daventar il standard dal turissem grischun: In'auta qualitad sin l'entira chadaina da servetschs creescha satisfacziun tar ils giasts e giasts cuntents turnan puspè. Cun ina strategia intenziunada per segirar la qualitad duai questa filosofia vegnir rinforzada e promovida. In sistem per il manaschament da la qualitad surordinà ch'integrescha differents furniturs da servetschs, dentant er las vischnancas e la populaziun, duai crear las meglras premissas persuenter. En il center stat la meglieraziun da la qualitad da servetschs tar las destinaziuns, tar singulas purschidas e tar interpresas. L'offensiva da qualitad vegn a sa basar sin models, sin certificaziuns e sin standards da qualitad ch'èn sa cumprovads e na vegn betg a crear novs sistems e labels.

Proxims pass

Il project parzial "offensiva da qualitad dal Grischun" ha lieu en duas fasas: En l'emprima fasa vegn elavurà in concept per la strategia chantunala da segirar la qualitad. Cun integrar ina gruppa accumpagnanta duain esser avant maun las basas fin la fin da l'onn 2010. Ultra d'ina filosofia e strategia da qualitad communabla èn manegiads cun quai er indicaturs da qualitad e recumandaziuns per mesiras. L'uffizi per economia e turissem vegn sustegnì da l'institut per turissem e temp liber da la SATE a Cuira (prof. dr. Philipp Boksberger), da l'institut da perscrutaziun per temp liber e turissem da l'universitad Berna (prof. dr. Hansruedi Müller) e da la tune management & training SA da Muri sper Berna (dr. Rolf Widmer). En ina segunda fasa duain las mesiras elavuradas vegnir realisadas intenziunadamain.

Infurmaziuns:

- Eugen Arpagaus, manader da l'uffizi per economia e turissem dal Grischun, tel. 081 257 23 77, 079 256 93 94

- Michael Caflisch, manader svilup turistic, uffizi per economia e turissem, tel. 081 257 23 73

Gremi: uffizi per economia e turissem

Funtauna: rg uffizi per economia e turissem

07.06.2010